Sugandoi

Sugandoi nopo nga sinding tradisional tulun Kadazan Dusun. Di pogulu nopo nga gunoon do bobolian montok popolombus rinait kounsikahan kumaa sunduan parai di pinatahak.Apa itu Sugandoi dipetik dari Rencana Sabahan Welfare and Social Group (SWAG). Sugandoi merupakan mantera yang didendang oleh Bobolian untuk memuja ‘semangat’ yang memberi rezeki. Ini konsep kerohanian tradisional mengikut naratif tersendiri tiap sub-etnik yang pelbagai itu. Secara am, Sugandoi itu seakan-akan persembahan kidung istimewa untuk satu semangat kudus 

DR. RAMZAH DAMBUL (2018)

Dinondo, nosiliu o Sugandoi do iso piboi'an Suminding Sinding-Sinding Kadazan Dusun.Sugandoi Competition (Bahasa Inggeris) Tumanud toud mantad KDCA, mantad toun 1987-2002, di pogulu ointutunan o piboi'an diti miampai ngaran Bintang Kaamatan, nga kotimpuun do toun 2004 gisom baino, noolon o ngaran piboi'an diti kumaa 'Sugandoi'.

 Etimologi 

 Timpu di pogulu 
Montok tulun Kadazan Dusun di pogulu, Sugandoi nopo nga ngaran do iso sunduan i lohowon do Bobolian om potindohoyon id suang iso kakanan tagayo. Roitan nogi Sugandoi sabaagi iso entiti di milo manamong do kouhupan iso-iso paganakan di manamong dau maya iso upacara di pinungaranan do 'Moginakan', hinonggo manahak o sunduan diti do naangayan di tosonong kumaa paganakan dii kaampai no id suang do faktor kolidasan om koonuan id bontuk do taakanon. Ontok do upacara ritual mamarayou do Sugandoi, popolombus i Bobolian do Rinait i ointutunan sabaagi do 'Monugandoi'. Rinait dii nopo nga sinding di orongou kaagal-agal do mamarayou do minamangun (Kinoingan) kaampai no do Sugandoi.Sejarah Sugandoi ditulis oleh rencana sentiasa panas pada 20 Mei 2019

 Moden 
Dinondo, poindalanon o Sugandoi maya piboi'an hinonggo ii nopo nga kitudu do mongimbulai toilaan suminding di haro id Sabah om ii nopo nga au mongintong do taang umul do tangaanak, molohing toi ko' veteran. Pohoroon o piboi'an diti ontok tikid wulan Mikat no i kopihondot do wulan mamaramit do Karamayan Kokotuan (Kaamatan) toi ko' Tadau Kaamatan id tikid watas do pogun Sabah om piipiro longkod KDCA id Semenanjung Malaysia miagal ko KDCA Lembah Klang, KDCA Pulau Pinang, om KDCA Johor."Sugandoi Competition" ditulis oleh MySabah May 18, 2006

 Kategori 
Sundung ingkaa, kaampayatan diti nopo nga oukab kumaa diolo i kiraha toi ko' kitinaru Kadazan Dusun om Murut no, koubasan piboogion kumaa tolu kategori;

 Sugandoi Dazanak (tangaanak), 
 Sugandoi sukod wagu om nosukod (poingukab), 
 Sugandoi Songkotoun (veteran).

 Pongontok 
Oinsanan mamaampayat Sugandoi nuru do manambasaan basaan koubasanan watas diolo sondii tu basaan nga kitonggungan toponsol do mamarahung marka' mantad juri. Ii nopo nakalantoi montok tikid watas nga osiliu do mongongobi kumaa taang di lobi akawas, ii nopo nga taang pogun i pohoroon id Hongkod Koisaan Kadazan Dusun Cultural Association (KDCA). Id taang pogun nopo nga pohoroon do soginumu apat tapisan, saringan 1, suku koowion, saparu koowion om koowion, hinonggo 10 no mamaampayat di pilion sabaagi finalis.Sejarah Sugandoi, Pertandingan Nyanyian Masyarakat KDCA Di Sabah oleh tetikuscikila pada 19 Ogos

Sumusuhut nopo nga pongontok do kaampayatan di koumbal do pinalabus do KDCA Klang Valley;Info Sugandoi oleh KDCA Klang Valley

 Oukab o kaampayatan kumaa honggo-honggo tinaru Kadazan Dusun / Murut / Rungus toi ko' kacukan di mantad Sabah om wargapogun Malaysia, Bumiputra.
 Nuru songulun do surupu KDCA Klang Valley. Milo mangapalai do koomungan sabaagi surupu ontok tadau pomodopitaran. Walos nopo nga minimum (RM15 montok 5 toun kumoiso, ponginwoguan nopo RM1 no sontoun).
 Nuru mimboros do boros tina o mamaampayat ontok kopointutunan maamaso do piboi'an koowion ontok tadau piboi'an.
 Au koumbal nakalantoi do taang koiso id suang piboi'an Sugandoi Taang Pogun SABAH om taang Klang Valley.
 Basaan, solekan, dandanan, ponindak om props (nung haro) ontok tadau piboi'an nopo nga tonggungan do mamaampayat sondii.

 Bontugan Sugandoi 
Sumusuhut nopo nga katayadan Bontugan Sugandoi Kaamatan Taang Pogun Sabah tumanud nuludan toun (1987-2018): 
TounMongongobiNgaran BontuganNuutBintang Kaamatan (1987-2003)1987SandakanNadia Joseph1988TambunanApplunius Jimmy1989PenampangAmbrose Poisil1990TambunanEvaristus Gungkit1991TambunanAnnie John Jinuli1992TambunanJohnny Guntabid 1993TDPTDP1994InanamFulgentius Angkangon1995TuaranRozza Rothman1996PaparNormi Jamil1997KudatYannie1998PenampangHenry Gumisi1999TambunanSuzie Stephen Tuning2000PenampangMarcus Payus 2001TambunanMartha Ginun2002PaparJaniri Sipaji2003PenampangAlice MarcusBontugan Sugandoi (2004-Dinondo)2004TambunanDickson Jailis2005Tanjung AruEsther Appplunius2006TambunanArnold Wences Linus2007KudatSiti Sarina Mansur2008TongodMalvin Kalbin2009PaparGeorgia Joy Binsol 2010Kota BeludArie Famree Suis2011LikasFeraddy Okuling2012PenampangCathy Woritus2013Kota KinabaluGideon B. Hilarius2014TambunanRosario Bianis2015TuaranApprillisa Sue Ann2016LabuanMohd Rifanzie Ruji2017TuaranJacinda Faye2018Lembah KlangFransisca Juingki 2019KadamaianDabra Sia Ying Ying2020TambunanSheldon Elev Gungkit2021KundasangFerona Paimin2022TambunanLyron Felix2023PenampangMichelle Jill Richard2024KarambunaiChristina Imelda RudyReynaldo Paggie toi ko' Rey Kimara nopo nga Taang Koduo Sugandoi Kaamatan Taang Pogun 2006, sontoun sumusuhut dii nakalantoi isio do piboi'an Bintang RTM 2007.

 Ginumu Bontugan Sugandoi 
MongongobiGinumu NakalantoiTounTambunan121987, 1988, 1990, 1991, 1992, 1999, 2001, 2004, 2006, 2014, 2020, 2022Penampang61989, 1998, 2000, 2003, 2012, 2023Tuaran31995, 2015, 2017Papar1996, 2002, 2009Ranau12021Kadamaian2019Lembah Klang2018Labuan2016Kota Kinabalu2013Likas2011Kota Belud2010Tongod2008Kudat2007Tanjung Aru1997Inanam1994Karambunai2024

 Kounalan Sugandoi 

 Kolobusan Artis Tempatan Sabah 
Nokointalang no do piboi'an Sugandoi diti minongukab kosiwatan kumaa mamaampayat montok popokito toilaan diolo kumaa id taang di lobi akawas gisom nakalantoi do pinapalabus ogumu artis di pinopoingkawas ngaran do Sabah. Artis dii nopo nga miagal di Rosario Bianis (Bontugan Bintang RTM 2016), Apprilissa Sue Ann (3 Juara 2016), Esther Applinius (Taang Koduo One in a Million), Reynaldo Paggie (Bontugan Bintang RTM 2007), Jo-Anna Sue Henley Rampas (Taang Koduo Bintang RTM 2009) Zackridin Zakri (Taang Koduo Ceria Pop Star) om ogumu po.SUGANDOI. october 26, 2016 by kalangadan

 Longkod Promosi Kotombuluyan 
Sugandoi nga iso nogi ralan do mompromosi boros om koubasanan tulun KDM kumaa tulun mantad labus loolobi no tutumombului mantad labus pogun. Monginmuai o mamaampayat Sugandoi om tulun Kadazan Dusun om Murut do lirik om rati boros id suang tikid rontop lirik di sindingon diolo tu woyo koubasanan om identiti boros id suang sinding-sinding boros Dusun dii sondii nga poinsuang o elemen-elemen koubasanan di nuru do potimporonon sogigisom.

 Sukuon